Kongresdelegeret i dbio Sjælland

18/06/24

Hvis du har lyst til at få direkte indflydelse på, hvad dbio skal arbejde med de næste 3 år, så stil op som kongresdelegeret. Kongressen er dbios øverste myndighed.

* Regionsbestyrelsens 8 medlemmer er ”fødte” kongresdelegerede, men derudover har vi yderligere 9 pladser og et antal suppleanter.
* Som delegeret kan du fremsætte forslag til behandling på kongressen om alt fra kontingentforhold, dbio´s struktur og til faglige strategier. I den kommende kongresperiode afholdes den ordinære kongres den 26. og 27. november 2024 i Kolding.
* Som forberedelse til kongressen afholder Regionsb9styrelsen 3 møder med de delegerede. Første møde vil være den 23. september, og her vil vi drøfte vores eventuelle forslag til kongressen. Indkomne forslag skal være sekretariatet i hænde er den 15. oktober. Andet møde vil være den 10. oktober. Tredje møde er den 18. november, hvor vi vil forberede os på kongressens behandling af de indkomne forslag. Alle møder er fra 13:00-15:00.
* Man er som nævnt valgt som delegeret for de næste 3 år. Man skal derfor også træde til, hvis det i perioden bliver nødvendigt med en ekstraordinær kongres. Regionsbestyrelsen kan også i løbet af perioden indkalde til møde, enten hvis der opstår et behov for at diskutere udvalgte emner med de delegerede – eller for at orienterede om status for beslutningerne på kongressen.
* Kongressens tema er: ” Sammen for en stærkere fremtid”.

Vær opmærksom på, at valgproceduren til kongresdelegeret er ændret. Derfor skal du melde dit kandidatur på forhånd, hvis du vil være sikker på, at du kan opstille som delegeret. Hvis der opstiller flere kandidater, end der er behov for, vil der på generalforsamlingen d. 18. september 2024 ske valg. Hvis der er færre opstillet, kan der på generalforsamlingen ske suppleringsvalg, og de der har opstillet inden opstillingsfristens udløb er valgt. Det vil sige, det er kun muligt at opstille på selve generalforsamlingen, hvis der ikke har meldt sig nok kandidater, inden opstillingsfristens udløb. Du stiller op som kandidat som kongresdelegeret, ved at sende en mail senest d. 4. september 2024, med et kort valgoplæg, til dbio-sjaelland@dbio.dk hvor du skriver lidt om dig selv og hvorfor du ønsker at opstille. Vi håber, du er blevet nysgerrig og har fået lyst til at stille op. Hvis du ønsker mere information, kan du kontakte Regionsformand Anja Aakeson på tlf.: 50410192 eller mail: dbio-sjaelland@dbio.dk